**Arild Hamsun** (født 3. mai 1914 i Hamarøy, død 16. mars i Grimstad 1988) var en norsk forfatter og sønn av forfatterne Knut og Marie Hamsun. Under andre verdenskrig var han krigskorrespondent et års tid i Nazi-Tysklands tjeneste. 

Marie (1881–1969) og Knut Hamsun (1859–1952) med barna Tore (1912–95), Arild (1914–88), Ellinor (1916–87) og Cecilia (1917–85) i 1933. Med sin første kone Bergljot Bassøe Beck (1873–1943) fikk Knut Hamsun i tillegg datteren Victoria Hamsun Charlesson (1902–80). Foto: Anders B. Wilse/Nasjonalbiblioteket 
Arild Hamsun med Jernkorset som frivillig krigskorrespondent i Waffen-SS på østfronten i 1943. Foto: Tysk pressebilde fra Polens nasjonale digitalarkiv *Narodowe Archiwum Cyfrowe*

Bakgrunn
--------

Under prøvekjøring sommeren 1932 med Marie som passasjer, kom Arild til å kjøre på og drepe en liten gutt. Saken ble henlagt, men familiens sakfører, Sigrid Stray, ba Knut betenke avdødes familie med 2 000 kroner, da den var hardt rammet fra før, med arbeidsledig far og «*elendighet på alle kanter*». Knut syntes imidlertid beløpet ville være «*noe for millionærsk*», selv om avisene mente en sum i størrelsesorden 10 - 25 000 kroner hadde vært mer rimelig. Stray fryktet et sivilt søksmål, og Knut Hamsun betalte da avdødes far 2 000 kroner, men angret etterpå at han ikke halverte beløpet, for dette kunne skape «*en lei presedens for meg som har en kjørende familie*».

Etter artium studerte Arild Hamsun ved en landbruksskole. Han dro så som sjømann til Afrika og Middelhavet og tilbragte flere år i Tyskland og Frankrike, opphold som beskrives i hans roman *Ung mann kommer og går* fra 1939.

Diktning, andre verdenskrig og ettertid
---------------------------------------

Under krigen meldte Arild Hamsun seg som frivillig til Waffen SS og deltok i felttoget på østfronten som krigsreporter, først ved Leningrad og senere ved Bjelgorod og Mius og ved tilbaketrekningen fra Kharkiv. I september 1943 ble han tildelt som frontkjemper Jernkorset av annen klasse. Han ble medlem av Nasjonal Samling (NS) og Rikshirden i 1941.

I sin første diktsamling, *Askeladden i gresset* fra 1941, minner han om at Juan-les-Pins en stund var «hjemme» for ham. En del humor glimter frem, som da han lar seg inspirere av Herman Wildenwey i diktet «Vårpike»:

I år het våren Irmelin,
Så nesten mai, så nesten min.
En kalvekneet pikelill,
en søt og slengete april.
Tonen er sterkt endret i hans neste diktsamling, *Dager og vers* fra 1943, som er preget av oppholdet ved østfronten. Høsten 1943 skrev han diktet «Slaget» som åpner med linjene:

Øynene søkte trette dit sanitetsteltet stod. 
Over hans gustne ansikt størknet en stripe av blod.
Diktet ender med trøstende ord om en slags seier:

Stilling på stilling falt, og motstandernes siste rest 
trampet vi ned om kvelden da solen gikk ned i vest.
4. november 1943 brakte *Aftenposten* artikkelen «Russisk mosaikk» der han beskrev sine inntrykk fra tiden i Dnepropetrovsk, og advarte sterkt mot hva han mente en russisk, dvs. bolsjevikisk seier ville medføre.

I landssvikoppgjøret etter krigen ble Arild Hamsun dømt til halvannet års tvangsarbeid, inndragning av drøyt 700 kroner, bot på 10 000 kroner og saksomkostninger på 200 kroner.

Etter farens død drev Arild Hamsun gården Nørholm i Grimstad, der han bodde med sin kone Brit og deres barn. En stund forsøkte de å dra omsorg for hans psykisk syke søster Ellinor, som senere kom på pleiehjem i Jylland for å være i nærheten av søsteren Cecilia som også bodde i Danmark.

Brit og Arild fikk fire barn: 

Esben Hamsun (f. 2. mai 1943, omkom 20. januar 1964 i en bilulykke.
Victoria Hamsun (f. 21. juli 1947) tok over driften av Nørholm.
Iselin Marie Hamsun Rustad (f. 3. januar 1949) er gift med Ole Rustad og har sønnen Esben Hamsun Rustad.
Rosa Hamsun (f. 1952).
* Marie og Knut Hamsun med barna Tore, Arild og Ellinor i 1917. Foto: Anders B. WilseMarie og Knut Hamsun med barna Tore, Arild og Ellinor i 1917. Foto: Anders B. Wilse

Forfatterskap
-------------

* *Ung mann kommer og går* (1939)
* *Askeladden i gresset* (1941)
* *Dager og vers* (1943)
* *Om Knut Hamsun og Nørholm* (1961)
* *Ni artikler om Knut Hamsun*, ved Arild Hamsun (1976)
* Artikkelen «Sten Sparre Nilson og Hamsun og England» i *Samtiden*, 1963 nr. 5.

Referanser
----------

1. ↑   hamsunsenteret.no[Hentet fra Wikidata]
2. ↑   www.gbm.no[Hentet fra Wikidata]
3. ↑  Hamsun tidslinje; Nasjonalbiblioteket
4. ↑  Knut Hamsuns familie Hamsunsenteret
5. ↑  Hamsunsenteret.no: Knut Hamsuns familie
6. ↑  Tore Rem: *Knut Hamsun. Reisen til Hitler* (s. 104), Cappelen Damm 2014, ISBN 978-82-02-41373-6
7. ↑  Arild Hamsun: *Ung mann kommer og går*, 1939, Nasjonalbiblioteket
8. ↑  «Buskeruds Blad 1948.10.26». Norge;Viken;;Drammen;;;;. s. 1.
9. 1 2  «Bergens Arbeiderblad 1948.10.26». Norge;Vestland;;Bergen;;;;. s. 6.
10. ↑  Kristian Aurebekk Andersen: *Norsk nasjonalsosialistisk lyrikk*, masteroppgave i allmenn litteraturvitenskap, UiB våren 2009 (s. 70)
11. ↑  Bjørn Westlie: *Norske krigskorrespondenter på østfronten 1941-45*, masteroppgave i historie, UiO mai 2010 (s. 94)
12. ↑  Bjørn Westlie: *Norske krigskorrespondenter på østfronten 1941-45* (s. 96)
13. ↑  «Arbeiderbladet 1948.10.30». Norge;Oslo;;Oslo;;;;. s. 10.
14. ↑  Kim Larsen: «Ellinor Hamsuns tragiske skjebne», *Psykologtidsskriftet* 3. januar 2022
15. ↑  «Arild Hamsun for retten» *Bergens Arbeiderblad* tirsdag 26. oktober 1948. Nasjonalbiblioteket
16. ↑  Marie og Knut Hamsuns etterkommere

| * v
* d
* r
Knut Hamsun |
| --- |
| Liv | Bergljot, første hustru **·** Victoria, datter **·** Marie, andre hustru **·** Tore, sønn **·** Arild, sønn **·** Ellinor, datter **·** Cecilia, datter **·** Hamsunstugu **·** oppvekst på Hamarøy **·** kjøpte gården Nørholm | Knut Hamsun |
| Verk | *Den Gaadefulde* (1877) **·** *Et Gjensyn* (1878) **·** *Bjørger* (1878) **·**   *Fra det moderne Amerikas Aandsliv* (1889) **·** *Sult* (1890) **·** *Mysterier* (1892) **·** *Redaktør Lynge* (1893) **·** *Ny Jord* (1893) **·** *Pan* (1894) **·** *Ved Rigets Port* (1895) **·** *Livets Spil* (1896) **·** *Siesta* (1897) **·** *Aftenrøde*  (1898) **·** *Victoria* (1898) **·** *Munken Vendt* (1902) **·** *Kratskog* (1903) **·** *Dronning Tamara* (1903) **·** *I Æventyrland* (1903) **·** *Det vilde Kor* (1904) **·** *Sværmere* (1904) **·** *Stridende Liv* (1905) **·** *Under Høststjærnen* (1906) **·** *Benoni* (1907) **·** *Rosa* (1908) **·** *En Vandrer spiller med Sordin* (1909) **·** *Livet ivold* (1910) **·** *Den siste glæde* (1912) **·** *Børn av tiden* (1913) **·** *Segelfoss By* (1915) **·** *Markens Grøde* (1917) **·** *Konerne ved Vandposten* (1920) **·** *Siste Kapitel* (1923) **·** *Landstrykere* (1927) **·** *August* (1930) **·** *Men livet lever* (1933) **·** *Ringen sluttet* (1936) **·** *Paa gjengrodde Stier* (1949) |
| Annet | Hamsun-Selskapet **·** Hamsunsenteret  **·** Filmatiseringer |

Portal: Litteratur

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** WikiTree **·** VIAF
 |